Pete Buttigieg

Peter Paul Montgomery Buttigieg (South Bend, Indiana, 1982ko urtarrilaren 19a) estatubatuar politikaria eta Itsas Armadako militar ohia da, 2021etik Garraiobide idazkaria Joe Biden presidentearen gobernuan. South Bend hiriko alkatea izan zen 2012tik 2020ra.

Harvard College eta Oxfordeko Unibertsitatean graduatua, McKinsey & Company-n aritu zen hiru urtez enpresa-aholkulari lanetan. 2009tik 2017ra, inteligentzia ofiziala izan zen Itsas Armadaren erreserban. 2014an Afganistango gerrara bidali zuten zazpi hilabetez. Alkate zela, 2015ean, bere homosexualtasuna publikoki adierazi zuen Buttigiegek.

2020ko hauteskundeetan Alderdi Demokrataren AEBetako presidentegai izateko hautagaitza aurkeztu zuen Buttigiegek 2019ko apirilean. Iowako caucus barne-hauteskundeak irabazi zituen, AEBetako bi alderdi nagusietako presidentegai barne-hauteskunde bat irabazten zuen lehen pertsona argi homosexuala bihurtuz. 2020ko martxoan kanpaina bertan behera utzi zuen, eta Joe Bidenen hautagaitza babestu zuen.

2020ko abenduan, Biden hauteskundeen irabazleak Garraiobide idazkari hautagai izendatu zuen Buttigieg. Baieztatua izanik, AEBetako kabinete edo ministro-batzen historian lehen pertsona argi homosexuala da.

Erreferentziak 

Ameriketako Estatu Batuetako Alderdi Demokratako politikariak
Ameriketako Estatu Batuetako idazleak
Ameriketako Estatu Batuetako militarrak
Indianarrak
Gizon homosexualak
Erromatar Eliza Katolikoko kide ohiak
LGBT anglikanoak
Ameriketako Estatu Batuetako anglikanoak